વડોદરાની મંજૂસર જી.આઇ.ડી.સી. માં આશરે પંદર લોકોએ ગૂંદાની ભાજી ખાધા બાદ ઝાડા-ઉલટી અને ચક્કર આવવાની ફરિયાદ કરી હતી. ફૂડ પોઇઝનિંગ થતાં તમામને ટુંડાવ ખાતેની હોસ્પિટલમાં પ્રાથમિક સારવાર અપાયા બાદ વડોદરા સયાજી હોસ્પિટલમાં દાખલ કરવામાં આવ્યા છે. જેમાંથી બે લોકોની હાલત ગંભીર છે. ઉલ્લેખનીય છે કે થોડા દિવસ અગાઉ વડોદરા નજીકના ખોખર ગામે ગૂંદાની ભાજી ખાધા બાદ ફૂડ પોઇઝન થતાં દંપતી અને એક પુત્રીનું મોત થયું હતું. દર્દીઓની તે ભાજી પણ તપાસ માટે હોસ્પિટલ લઈ આવ્યા હતા.